170.340

Ordinaziun davart la delegaziun da cumpetenzas da la regenza als departaments ed als posts da servetsch

dals 17-09-2019 (versiun dals 01-01-2025)

Sa   basond   sin   l'art. 22   da   la   lescha   davart   l'organisaziun   da   la   regenza   e   da l'administraziun (LORA)1)

relaschada da la regenza ils 17 da settember 2019

Cumpetenzas tenor la lescha introductiva tar il cudesch civil svizzer

Art.  1 1 Las   suandantas   cumpetenzas   tenor   l'artitgel 15   da   la   lescha   introductiva   tar   il cudesch civil svizzer2) vegnan delegadas a l'uffizi da migraziun e da dretg civil:

a)

b)

c)

d)

permissiun da midadas da num (art. 30 al. 1 CCS);

plant sin nunvalaivladad da la lètg (art. 106 al. 1 CCS);

plant sin nunvalaivladad dal partenadi registrà (art. 9 al. 2 LPart);

permissiun da maridar per persunas estras (art. 43 al. 2 ed al. 3 LDIP).

Elecziun da l'inspectura u da l'inspectur da charn

Art.  2 1 La cumpetenza d'eleger l'inspectura u l'inspectur da charn tenor l'artitgel 5 alinea 1 da l'ordinaziun chantunala davart l'igiena da charn3) vegn delegada al departament.

Agid en cas spezials

Art.  3 1 La cumpetenza da permetter – en cas singuls – contribuziuns fin 50 000 francs per agids   en   cas   spezials   tenor   l'artitgel 3   da   l'ordinaziun   executiva   tar   la   lescha chantunala da sustegn4) vegn delegada al departament.

1) DG 170.300 2) DG 210.100 3) DG 507.400 4) DG 546.260 * tabellas da las modificaziuns a la fin dal relasch

1

170.340

Posts privats da cussegliaziun per dumondas da gravidanza

Art.  4 1 La cumpetenza da renconuscher posts privats da cussegliaziun per dumondas da gravidanza e da concluder cunvegnas correspundentas tenor l'artitgel 2 alinea 1 da l'ordinaziun   executiva   tar   la   lescha   federala   davart   ils   posts   da   consultaziun   per dumondas da gravidanza5) vegn delegada al departament.

2 La   cumpetenza   da   retrair   la   renconuschientscha   suenter   avair   fixà   in   termin adequat, sche las premissas da renconuschientscha n'èn betg pli ademplidas, tenor l'artitgel 2 alinea 4 da l'ordinaziun executiva tar la lescha federala davart ils posts da consultaziun per dumondas da gravidanza vegn delegada al departament.

Promoziun da fusiuns da vischnancas

Art.  5 1 La   cumpetenza   da   pajar   contribuziuns   per   projects   e   per   studis   tenor l'artitgel 14 alinea 2 ed alinea 3 da la lescha davart la gulivaziun da finanzas en il chantun Grischun6) vegn delegada al departament.

Art.  6 *

…

Art.  7

Fatgs veterinars 1. centers regiunals da rimnada

1 La   cumpetenza   da   determinar   ils   lieus   dals   centers   regiunals   da   rimnada,   las regiuns   da   rimnada   e   l'appartegnientscha   da   las   vischnancas   a   las   regiuns   tenor l'artitgel 26 alinea 1   da   la   lescha   chantunala   davart   ils   fatgs   veterinars 7)  vegn delegada al departament.

2. elecziun da las veterinarias uffizialas e dals veterinaris uffizials

Art.  8 1 La cumpetenza d'eleger las veterinarias uffizialas ed ils veterinaris uffizials tenor l'artitgel 3 alinea 2 litera b da la lescha chantunala davart ils fatgs veterinars 8)  vegn delegada al departament.

Art.  9

3. elecziun da la substituta u dal substitut da la veterinaria chantunala u dal veterinari chantunal

1 La cumpetenza d'eleger la substituta u il substitut da la veterinaria chantunala u dal veterinari chantunal tenor l'artitgel 3 alinea 2 litera a da la lescha chantunala davart ils fatgs veterinars9) vegn delegada al departament.

5) DG 546.500 6) DG 730.200 7) DG 914.000 8) DG 914.000 9) DG 914.000

2

170.340

Agid umanitar

Art.  10 1 La chanzlia chantunala decida davart la concessiun d'agid umanitar fin ad in import da 50 000 francs.

3

170.340

Tabella da las modificaziuns - tenor conclus

Conclus 17-09-2019 17-12-2024

Entrada en vigur 01-10-2019 01-01-2025

Element relasch Art. 6

Modificaziun emprima versiun aboliziun

Publicaziun en la CUL 2019-021 2024-050

4

170.340

Tabella da las modificaziuns - tenor element

Element relasch Art. 6

Conclus 17-09-2019 17-12-2024

Entrada en vigur 01-10-2019 01-01-2025

Modificaziun emprima versiun aboliziun

Publicaziun en la CUL 2019-021 2024-050

5